
Naslov: BODICA-LETOS BREZ UVOŽENIH JAGODNIH SADIK

Napoved za  voditelja:

Potem ko so v podjetju Tron, ki se ukvarja s pridelavo zunajsezonskih jagod pod rastlinjaki, lani imeli zaradi poplav kar za 130 mio škode, so letos škodo in izpad prihodka hoteli nadomestiti tudi z uvozom sadik tim. mesečnih jagod, ki rodijo vse leto in bi jih prodajali na trgu. Zaradi togosti strokovnih služb jim to ni uspelo, saj predpisi ne poznajo izjem, zaradi česar bi morali imeti te sadike kar štiri mesece v karanteni.

Telop
Iz Posavja: Goran Rovan


Snemalec: Jože Grajžl


V podjetju Tron so si pred uvozom pridobili strokovno mnenje skupine za zdravstveno varstvo rastlin v sadjarstvu ter kmetijskega inštituta, kar pa jim ni zadostovalo, da bi lahko pravočasno uvozili zamrznjene sadike jagod. Samo za odgovor so na ministrstvu za kmetijstvo potrebovali več kot dva meseca.

Telop
PETER JANKOVIČ – direktor Tron d.o.o.


Zato v Tronu, ki je največji pridelovalec jagod v Sloveniji, niso uvozili predvidenih 70 tisoč sadik. Ob tem opažajo, da so se na trgu kljub temu pojavile sadike jagod, njihovega porekla pa niso uspeli odkriti. Prepričani so, da verjetno niso bile vzgojene pri nas, saj je licenca za to predraga, prav tako pa tudi postopek, ki bi ga morali izpeljati, da bi ugodili neživljenskim predpisom.

Telop
PETER JANKOVIČ – direktor Tron d.o.o.


Uvoz sadik v Evropski skupnosti seveda ni problematičen, ker v njej ni več meja. Pri nas pa se na nekaterih področjih očitno preveč strogo držimo omejitev, ki smo si jih sami postavili. Ali je krivda zgolj pri tistih, ki zakone in predpise pripravljajo ali na tistih, ki jih pač morajo izvajati? Na to vprašanje pa naj si odgovori kar vsak sam.

Kaseta Beta Krško št. 

Traja:  1.

